
<<สนามแข่งที่ต้องวัดความเร็ว>>

     ซอยโชคชัย 4  เข้าจากซอยไปประมาณ 750 เมตร ร้านอยู่ซ้ายมือครับ

<<โค้ชเท้าผีตัวเก๋า ติวก่อนออกซิ่ง>>

     ร้านขนมปัง กำลังดำเนินธุรกิจฟาดฟันกันอย่างดุเดือด หลายแบรนด์ใหม่ๆผุดขึ้นมาอย่างกับดอกเห็ด แถมชื่อยังแปลกๆแสบๆกันเพียบ นมนัวเป็นอีกหนึ่งแบรนด์ที่กำลังมาแรงพอสมควร  Moshi Mari the desert house ที่นำทีมโดยอาจารย์แพรว เด่นด้านขนมหวานประเภทบราวนี่ จนมีคลาสเปิดสอนกันเลยทีเดียว ออกบูธงานก็ค่อนข้างบ่อย ถ้าใครเป็นแฟนๆตามติดเธอไปที่เพจกันได้ เพราะทางร้านรับพรีออเดอร์ขนมด้วยด้วยนะจ๊ะ ซึ่งน้อง GB เองก็แอบๆด้อมๆมองๆตามดูอยู่นานพอดู คราวนี้อดรนทนไม่ได้ ขอมาโดนกันดูว่าจะแน่แค่ไหน โดยจุดเด่นของร้านแม้จะดูเป็นร้านขายขนมทั่วๆไป แต่ก็มีเมนูอาหารแจมๆ ให้ได้คลายหิวกันเนืองๆกันด้วย โดยสาขาที่โชคชัย 4 นี่ เข้ามาลึกพอสมควรแต่ก็จัดว่าไม่ลึกมาก แถมจอดรถก็ไม่ได้ยากเย็นแต่อย่างใดสำหรับหน้าร้านนี้จ๊ะ

     อาหาร ขนมและเครื่องดื่มในร้าน ติ๊กๆเลือกๆกันได้ในกระดาษใบน้อยๆที่วางอยู่บนโต๊ะ โดยอาหารนั้น โดยมากจะเน้นไปในทางอาหารจานเดี่ยวที่เป็นทั้งข้าวและสปาเก็ตตี้ เป็นส่วนใหญ่ ซึ่งก็แล้วแต่ใครจะชอบ ติ๊กใส่กันไปจ๊ะ และแน่นอนว่าแตกไลน์มาจากร้านขนมทั้งที Honey toast จะขาดได้ไง พร้อมอัดคู่กันไปกับไอศกรีมโฮมเมดตามต้องการกันได้ ลูก 45 บาท แต่ถ้าฟาดหลายลูกก็คุ้มๆกันไป แต่จะแค่ไหนคงต้องลองกันดู 555+ เลือกได้ทั้งช็อกโกแลตบราวนี่ อัลมอน์ วนิลลา มะม่วง คุกกี้แอนด์ครีม เป็นต้น พร้อมเมนูปังปิ้งและนมต่างๆ ที่เหล่าร้านนมคงขาดไม่ได้อยู่แล้ว โดยมีหน้าแปลกน่าสนใจ เช่น บานอฟฟี่ ฝอยทอง เป็นต้น ส่วนจะโดนๆนัวๆ หรือจะรั่วจนต้องส่ายหน้า คงต้องหยิบใบสั่งยกขึ้นฟ้า เรียกพนักงานมา ท้าลองกันดูจ๊ะ

<<คู่ต่อสู้ ที่ต้องฟาดฟัน>>

     - ขนมปังบานอฟฟี่ (70 บาท) ???????????? : เห็นมีดอกๆในเมนู เลยไม่พลาดจะติ๊กมากลอง 555+ ขนมปังแผ่นหนาๆ ปิ้งมาออกกรอบ กล้วยฝานแว่นเรียงรายเต็มๆหน้าแล้ว สาดซอสคาราเมลและช็อกโกแลตมาเน้นๆ โป๊ะด้วยวิปครีมกดมาหนา ฟูดูน่าทานดี ตกแต่งดูพยายามเพื่อให้คล้ายคลึงบานอฟฟี่ประมาณนั้น 555+ รวมๆแล้วพอใช้ได้ครับ

     - ขนมปังเนยนม (20 บาท) ???????????????? : แผ่นดูหนา ปิ้งมาร้อนๆดี สีเหลืองทองสวย ออกกรอบ หอม เนยและสาดนมข้นมาเยิ้มหวาน ดีใช้ได้เลยจ๊ะ

     - นมสดนมนัวเย็น (35 บาท) ???????????? : แก้วใหญ่พอประมาณ นมสดเยอะ น้ำแข็งก็เช่นกัน 555+ ออกจืด รสเข้มข้นพอใช้ได้จ๊ะ

     - น้ำมะนาวโซดา (45 บาท) ???????????? : เปรี้ยวพอใช้ได้ หวานนิดๆ ซ่าไม่พบเจอ พอใช้ได้จ๊ะ

<<วัดกันที่ทางตรง สู่ธงหมากรุก>>

     >รสชาติ – 3.5/5 : วัตถุดิบดีใช้ได้ครับ รสสัมผัสดีใช้ได้ ขนมปังหนา กรอบนอก นุ่มใน เนย นมมาเต็มดี แต่บานอฟฟี่ออกแนวเลี่ยนด้วยความที่ยัดวิปครีมาท่วม แถมรวมกับซอสคาราเมลและช็อกเข้าไป จากจะดูไฉไลกลับกลายเป็นออกเว่อร์ๆ เครื่องดื่มทำได้ดี นมเข้มไม่จาง มะนาวเปรี้ยวนำ หวานพอได้ ไม่ซ่าดั่งใจหวัง รวมๆแล้ว ความหอมและความเข้มข้นดีใช้ได้  หน้าตาน่าทานดี แต่ยังไม่โดนมากนักจ๊ะ

     >ราคา – 3.5/5  : พอได้แวะหากัน กระชับความสัมพันธ์กันก็พอ จริงๆไม่แรง ตามสไตล์ร้านปังและนมทั่วๆไป แต่กับการโดนปังบานอฟฟี่ย่ำยีด้วยราคาค่อนข้างสูง แต่กลับได้แรงจูงใจทางรสชาติค่อนข้างธรรมดา นำพาเราใจสั่นคลอน 555+ ปริมาณดีใช้ได้ ไม่มากไม่น้อย ถือว่ากำลังดี เจอแบบนี้ น้อง GB ก็พอกล้อมแกล้มๆ ทานได้จ๊ะ
 
     >บรรยากาศ – 3.75/5 : ตกแต่งเรียบง่ายดี เน้นสีขาวพราวสเน่ห์ มีถังนมวัว ช่วยสร้างบรรยากาศกันเบาๆ ถ้ากั้นคอกวางหญ้าให้ ผมนี่เดินตามไปทานเลย 555+ เฟอร์นิเจอร์เน้นงานไม้ สีเบจและลายไม้ชัด อุปกณ์ของตกแต่งเรียบๆ โล่งๆ ดูสบายๆตา โต๊ะ-เก้าอี้ ดีใช้ได้ มีโซฟาหนังแนวยาวนั่งกันได้เพลินๆ และเก้าอี้ไม้แอบเมื่อยตูดเล็กน้อย 555+ แอร์เย็นสบายดี สะอาดสะอ้านดีใช้ได้ครับ

     >บริการ – 3.5/5 : พี่ๆต้อนรับขับสู้เราดีใช้ได้ ใส่ใจลูกค้าใช้ได้ พูดจาสุภาพและยิ้มแย้มแจ่มใสดีใช้ได้ ให้คำแนะนำพอใช้ได้ เชียร์แขกดี การตระเตรียมค่อนข้างใช้เวลานานพอสมควร ดีที่อาหารยังร้อนมาดี สถานที่จอดหน้าร้านสะดวกประมาณ 2-3 คัน และบริเวณใกล้เคียงบได้นิดหน่อยจ๊ะ... 

<<ขึ้นโพเดียม กล่าวคำทิ้งท้าย>>

     มุ่งหวังมากกว่านี้จ๊ะ

=================================

     “ รีวิวทุกฉบับ ไม่เหมาะสำหรับเจ้าของร้านใจแคบ หลงใหล หมกมุ่น และผู้ที่ไม่รู้จักผิดชอบชั่วดีของตนเอง โปรดอย่าทำตัวโลกแคบ ควรหัดเปิดหูเปิดตาเปิดกะลาเปิดใจกันบ้าง เพื่อการปรับปรุงในทุกๆด้าน ลูกค้าคือพระเจ้า พระเจ้ามีดี มีงี่เง่าบ้าง มันเป็นเรื่องปกติ แต่...พระเจ้าเอาตังมาให้คุณใช้ ไม่ได้ขอทานฟรีนะครับ ”

Just enjoy it…!!!  Flamboyant and frank review by GB.

